Diari Oficial de la Generalitat Valenciana


Sumari del DOGV 5743, del 16-04-2008 (2008/4143)

RESOLUCIÓ de 29 de gener de 2008, de la Direcció General per al Canvi Climàtic per la qual s'atorga a la Papelera de la Alquería, SL l'autorització ambiental integrada per a una fàbrica de paper per a ondular al terme municipal de l'Alqueria d'Asnar.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5743

Data del DOGV
:   16-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/4143


Data del document
:   29-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alqueria d'Asnar, l'
    * indústria de pasta i paper
    * empresa privada
    * edifici industrial

RESOLUCIÓ de 29 de gener de 2008, de la Direcció General per al Canvi Climàtic per la qual s'atorga a la Papelera de la Alquería, SL l'autorització ambiental integrada per a una fàbrica de paper per a ondular al terme municipal de l'Alqueria d'Asnar. [2008/4143]  
Vistos els documents que es troben en l'expedient 085/06 IPPC, instruït a instàncies de l'empresa Papelera de la Alquería, SL, a fi d'obtenir l'autorització ambiental integrada per a una fàbrica de paper per a ondular, s'emet aquesta resolució de conformitat amb els següents,  
Antecedents de fet  
Primer. Amb data 21 de juny de 2006 Papelera de la Alquería, SL, amb CIF B-53011060 i domicili social al carrer Sant Llorenç, 2, de l'Alqueria d'Asnar, presenta al registre general de la conselleria de Territori i Habitatge sol·licitud d'autorització ambiental integrada per a la fàbrica de paper per a ondular, que es detalla en l'annex I.  
A la sol·licitud s'adjunta l'informe urbanístic favorable emés per l'Ajuntament de l'Alqueria d'Asnar amb data 28 de febrer de 2005.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb dates 26 de juliol i 1 de desembre de 2006, la conselleria de Territori i Habitatge requereix documentació complementària, i aquesta es presenta amb dates 7 d'agost i 22 de desembre de 2006.  
Quart. Amb data 15 de febrer de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, amb la publicació d'un anunci en el Diari Oficial de la Comunitat Valenciana (núm. 5451).   
Durant aquest període no es presenten al·legacions al projecte ni a aquesta conselleria ni a l'Ajuntament de l'Alqueria d'Asnar. En l'expedient consta el certificat de la informació pública.  
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de l'Alqueria d'Asnar, amb data 17 de juny de 2007, i com que no s'emet informe sobre els aspectes de la seua competència en el termini de 30 dies des de la recepció, es prossegueixen les actuacions.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Sisé. Posteriorment amb dates 5 d'octubre i 16 novembre de 2007 es requereix a l'empresa perquè presente documentació complementària aclaridora, i es presenta amb dates 26 d'octubre i 27 de novembre de 2007.  
Seté. Amb data 2 d'octubre de 2007, la Confederació Hidrogràfica del Xúquer emet un informe favorable sobre la inexistència d'abocament d'aigües residuals, industrials, domèstiques i pluvials a domini públic hidràulic (abocament zero).  
Huité. Amb data 29 de gener de 2008 es realitza el tràmit d'audiència a l'interessat.  
Nové. Amb data 29 de gener de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 085/06 IPPC de sol·licitud d'autorització ambiental integrada, promoguda per Papelera de la Alquería, SL.   
Als anteriors fets s'apliquen els següents,  
  
\* \* \* \* \*  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 6.1.b de l'annex I de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc, resolc:  
Primer  
Concedir a Papelera de la Alquería, SL l'autorització ambiental integrada per a la fàbrica de paper per a ondular situada en el carrer Sant Llorenç, 2, de l'Alqueria d'Asnar (Alacant), d'acord amb el projecte d'autorització ambiental integrada, de 16 de juny de 2006, i subscrit pel Sr. José Javier Pons Server, inscrita en el Registre General d'Instal·lacions IPPC de la Comunitat Valenciana amb el número 118-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió:  
Els valors límit d'emissió de contaminants seran els següents:  
Contaminants Límits d'emissió  
Opacitat 2  
SO2 200 mg/Nm³  
CO 625 mg/Nm³  
NOx (mesurat com a NO2) 1.000 mg/Nm³  
1.2. Control de les emissions  
La periodicitat mínima de control de les emissions en els focus canalitzats per una entitat col·laboradora en matèria de qualitat ambiental en cada focus serà la següent, segons el cabal emés:  
Cabal Periodicitat  
Q > 30.000 Nm³/h Anual  
30.000 =Q =10.000 Nm³/h Biennal  
10.000 Nm³/h > Q Triennal  
S'han de complir les següents condicions de presa de mostres i expressió de resultats:  
a) Punts de presa de mostra: els focus canalitzats han de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15%.  
2. Soroll  
Respecte al nivell de sorolls transmesos a l'exterior ha de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'ha de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. L'esmentada auditoria ha de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.   
El titular ha de disposar del llibre de control, el qual estarà constituït pels certificats dels resultats obtinguts de les auditories acústiques i pels informes complets d'aquestes.  
3. Olors  
Quan l'òrgan competent ho considere necessari podrà requerir al titular de la factoria per a la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13422, limitant-los, a les zones residencials d'afecció, al percentil 98 de les mitjanes horàries al llarg d'un any, a 5 unitats d'olor.  
4. Abocaments  
El titular ha de mantenir tots els abocaments de les aigües residuals industrials, sanitàries i pluvials generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte a domini públic hidràulic.  
Es recorda que d'acord amb l'article 100 del Text refós de la Llei d'aigües (Reial decret legislatiu 1/2001, de 20 de juliol), "queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa".  
5. Protecció del sòl i de les aigües subterrànies  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza l'empresa Papelera de la Alquería, SL per a la producció dels residus següents, sempre que la seua capacitat de generació anual siga de l'ordre de magnitud que a continuació es detalla i la producció de producte acabat a les instal·lacions del centre productiu detallat en l'annex I siga de l'ordre de 55.961 t/any.  
  
\* \* \* \* \*  
  
\* \* \* \* \*  
L'esmenat centre productiu està inscrit en el Registre General de Productors Autoritzats de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
Els diferents tipus de residus d'olis usats han d'emmagatzemar-se, codificar-se i gestionar-se de forma separada, i aportar còpia compulsada dels documents d'acceptació pertinents i quantificació (kg/any) dels residus generats.  
6.2. Gestió de residus no perillosos  
La instal·lació està inscrita en el Registre de Gestors Autoritzats de Residus de la Comunitat Valenciana, per a l'operació de valoració R3 (Reciclatge o recuperació de substàncies orgàniques que no s'utilitzen com a dissolvents) segons annex I de l'Ordre MAM/304/2002, dels residus no perillosos amb els codis que s'indiquen a continuació.  
6.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a un gestor autoritzat transcorregut aquest període. Aquest emmagatzematge temporal de residus perillosos es realitzarà segregat per tipus de residu, ha d'estar convenientment senyalitzat i s'ha de realitzar en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Per a la recollida de possibles fugues o vessaments accidentals de líquids, tant de residus com de matèries primeres, han de disposar de material absorbent no inflamable en quantitat suficient per a aquesta finalitat. L'absorbent una vegada contaminat es gestionarà com a residu perillós o no perillós, segons corresponga.  
L'envasament i etiquetatge dels residus es farà concorde amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si s'escau, i el gestor a qui s'entrega el residu.  
Ha d'entregar els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Anualment omplirà la declaració anual de productor de residus perillosos i no perillosos, la qual serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Quant a l'activitat de gestió de residus no perillosos, l'empresa portarà un registre documental en què figuren quantitat, naturalesa, origen i destinació dels residus gestionats. Aquest registre serà remés a la Direcció General per al Canvi Climàtic abans de l'1 de març de cada any.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquests condicions, ha de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desenvolupa el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix el seu compliment.  
7. Mesures que s'han d'adoptar en situacions diferents de les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat ha de disposar d'una garantia financera que permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14787:1996.  
Així mateix, quan es determine el cessament d'alguna de les unitats es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'adaptaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
Cal comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any ha de notificar a la Direcció General per al Canvi Climàtic d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
El titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'adapten al projecte presentat i autoritzat, i a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre, en el qual s'acredite el compliment del contingut de l'autorització ambiental integrada.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Seté  
En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es pot interposar recurs d'alçada davant de la secretària autonòmica de la conselleria de Medi Ambient, Aigua, Urbanisme i Habitatge, en el termini d'un mes des del següent al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 de gener de 2008.- El director general per al canvi climàtic: Jorge Lamparero Lázaro.  
Annex I  
Descripció del projecte  
Papelera de la Alquería, SL disposa d'un centre de producció i venda de paper per a ondular a l'Alqueria d'Asnar (Alacant), amb una producció anual entorn de les 55.961 tones.  
El procés de producció consisteix en la fabricació de paper d'embalatge, de color marró natural, a partir d'una matèria primera que no és fibra verge sinó pasta de paper reciclat.  
El procés productiu comença amb la preparació de la pasta. El primer pas és mesclar a la desintegradora el paper recuperat amb aigua, i obtenir una suspensió fibrosa susceptible de ser bombada. Aquesta pasta passa per unes xapes perforades amb forats (fons de la desintegradora), on queden retingudes les matèries no desitjades, generalment plàstics.  
Immediatament després de la desintegració s'inicia el procés de depuració en continu i interactuant entre els distints equips de neteja. Aquests sistemes de neteja disposen d'una canonada d'entrada de pasta a l'element de depuració corresponent (on les fibres se separen de la brutícia), una eixida per a la part acceptada, que passa al següent procés de depuració o torna a la desintegradora, i una o diverses eixides per al rebuig a equips de tractament de residus i recuperació d'aigües o eixida directa dels elements més pesants.  
A continuació, la fibra llarga s'espesseix amb l'objecte d'aplicar-li posteriorment uns enèrgics tractaments mecànics. Aquests tractaments consistiran en la refinació, que tractarà de conferir al paper les característiques de resistència que calga. Una vegada fet açò, la fibra és bombada a les tines de mescla i de cap de màquina, on es mescla amb la fibra llarga acceptada dels equips de depuració anteriors; la pasta que formen passa al cap de màquina.  
La pasta provinent de la fase de cap de màquina és introduïda en la caixa d'entrada, on es distribueix en forma de fina capa sobre una tela en moviment continu. Aquesta fina capa serà el futur full de paper després de l'extracció d'aigua de la pasta (per aplicació de buit a través de la tela) i el posterior premsatge.  
Les aigües recuperades de la taula de fabricació es tornen a utilitzar majoritàriament per a realitzar la dilució òptima de la pasta abans d'entrar en el cap de màquina.  
Les aigües extretes de la pasta en tot el procés de premsatge i taula (part humida de la màquina) són denominades aigües colades i es duen a la fossa d'aigües colades per a ser depurades posteriorment.  
Una vegada extreta l'aigua de forma mecànica, el full de paper passa a la presequeria o zona calenta, la qual està tancada en campana amb recuperació de bafs i on es fa passar el full de paper entre cilindres calents en l'interior dels quals circula vapor d'aigua. La principal funció de la secció d'assecadors és que el paper isca d'aquesta retenint només un 7-8% d'humitat.  
A l'eixida de la presequeria es torna a controlar el gramatge i la humitat. El full pot ser tractat superficialment, segons la qualitat requerida, amb l'addició de midó cuit en concentració de 7-12%.  
Una vegada finalitzada l'etapa de sequeria, es torna a controlar el perfil de gramatge i humitat del full mitjançant escàner per a detectar possibles variacions que es rectificarien en el cap de màquina. Finalment, el paper s'enrotlla i es porta a la màquina bobinadora per a donar forma a la bobina en pes i longitud d'acord amb la comanda i concloent així el procés de fabricació.  
Des del punt de vista de les emissions atmosfèriques, la instal·lació consta principalment d'una sala de calderes amb dues calderes per a generació de vapor, i d'una instal·lació de cogeneració amb una caldera i una turbina de gas. Les calderes utilitzen gas natural, i s'emeten a l'atmosfera els gasos de combustió. Les necessitats energia elèctrica i tèrmica del procés de fabricació són cobertes en part per la planta de cogeneració.  
Des del punt de vista de la contaminació acústica, els quatre punts mesurats tant en horari diürn com a nocturn es troben per davall dels límits fixats en la legislació vigent.  
L'abastiment d'aigua per a ús industrial prové d'aigües subàlvies del riu Serpis canalitzades fins a un pou de recollida, i també directament del mateix riu utilitzant per a això un assut construït a la vora de la fàbrica. Aquestes aigües s'utilitzen per a la preparació de la pasta, fabricació de paper i sequeria, amb un consum de 300.181 m³/any, amb autorització de la Confederació Hidrogràfica del Xúquer per a l'esmentat aprofitament.  
També hi ha un consum d'aigua potable a la instal·lació procedent de la xarxa pública, amb un consum de 46.934 m³/any, per a ús d'abastiment humà i per al tractament d'aigües de caldera.  
Les aigües residuals domèstiques i pluvials estan connectades a la xarxa de clavegueram municipal. S'aporta el certificat de connexió emés per l'Ajuntament.  
La instal·lació disposa d'una planta de tractament de les aigües residuals industrials, les càrregues contaminants principals de la qual són la càrrega orgànica, àcids grassos volàtils i sòlids en suspensió totals. Les aigües tractades són reexpedides per a la utilització en diversos punts del procés de fabricació. Les aigües residuals excedentàries s'aboquen al col·lector, que al seu torn les condueix a l'EDAR de la Font de la Pedra. S'aporta el corresponent certificat de connexió.  
Des del punt de vista de la gestió dels residus, la instal·lació està autoritzada per a la valoració de residus no perillosos i està inscrita com a petit productor de residus perillosos.